La programació cultural de primavera porta un èxit del cinema dels 90
20 d’abril 2023

![](/media/wqfloxmi/thumbnail_image005-1-_c.jpg?width=561.8806306306307&height=850)

La programació de primavera de la delegació de Cultura de l'Ajuntament de Sagunt inclou la projecció de la pel·lícula _El inglés que subió una colina, pero bajó una montaña_ (1995), de Christopher Monger i interpretada per Hugh Grant, Tara Fitzgerald i Colm Meaney, entre altres. La pel·lícula es podrà veure debades al Centre Cultural Mario Monreal de Sagunt el diumenge 23 d'abril, a les 19.00 hores.

La pel·lícula, que ens trasllada a l'any 1917, narra la història del xicotet poble gal·lés de Fynnon Garw, que presumix de tindre la que ells mateixos diuen “la primera muntanya de Gal·les”. Quan dos cartògrafs arriben per a fer els mesuraments oportuns, el resultat indica que no és una muntanya, sinó un pujol. Els vilatans s'esforçaran per a corregir l'error i canviar el veredicte.

*   [](http://www.facebook.com/sharer.php?u=https://aytosagunto.es/va/actualitat/la-programacio-cultural-de-primavera-porta-un-exit-del-cinema-dels-90/ "Facebook")
*   [](http://twitter.com/share?url=https://aytosagunto.es/va/actualitat/la-programacio-cultural-de-primavera-porta-un-exit-del-cinema-dels-90/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-programacio-cultural-de-primavera-porta-un-exit-del-cinema-dels-90/ "Linked In")
*   [](mailto:?body=https://aytosagunto.es/va/actualitat/la-programacio-cultural-de-primavera-porta-un-exit-del-cinema-dels-90/)